Regio III (Constantinopolis)
Regio tertia (e quattuordecim urbis Constantinopolis regionibus Theodosianis) Hippodromum comprehendit. Sic in Notitia urbis Constantinopolitanae describitur: Tertia regio plana quidem in superiore parte, utpote in ea circi spatio largius explicato, sed ab eius extrema parte nimis prono clivo mare usque descendit. Continet in se: Eundem circum maximum. Domum Pulcheriae Augustae. Portum novum. Porticum semirotundam, quae ex similitudine fabricae sigma Graeco vocabulo nuncupatur. Tribunal fori Constantini. Vicos septem. Domos nonaginta quattuor. Porticus magnas quinque. Balneas privatas undecim. Pistrina privata novem. Curatorem unum. Vernaculum unum. Collegiatos viginti et unum. Vicomagistros quinque.